ভোট দিলেন রাজ-শুভশ্রী

কলকাতা: ভোটের দ্বিতীয় দফার দিনেই তারকা প্রার্থী রাজ চক্রবর্তীর (Raj Chakraborty) ব্যস্ততা তুঙ্গে। সকাল সকাল স্ত্রী শুভশ্রী গঙ্গোপাধ্যায়কে (Subhashree Ganguly) সঙ্গে নিয়ে ভোট দিলেন তিনি, আর ভোট দিতেই জানিয়ে দিলেন। এরপর সোজা রওনা ব্যারাকপুরের উদ্দেশে।

এবার ব্যারাকপুর কেন্দ্র থেকে তৃণমূল কংগ্রেসের প্রার্থী রাজ। তাই স্বাভাবিকভাবেই ভোটের দিনটা তাঁর কাছে অত্যন্ত গুরুত্বপূর্ণ। গত কয়েকদিন ধরেই স্ত্রী শুভশ্রীকে সঙ্গে নিয়ে জোরকদমে প্রচার চালিয়েছেন তিনি।

আরও পড়ুন: পিরিয়ড ড্রামা ছেড়ে ক্রাইম থ্রিলারে পা রাখলেন রিচা চাড্ডা

বুধবার ভোরেই আরবানার ভোটকেন্দ্রে পৌঁছে যান রাজ-শুভশ্রী। সকাল ৭টা নাগাদ ভোট দেন দু’জনেই। সাদা পোশাকে রাজ, আর কালো ক্যাজুয়াল লুকে শুভশ্রী। ক্যামেরার সামনে ধরা দিলেন হাসিমুখেই।

ভোট দেওয়ার পর রাজ স্পষ্ট জানান, “এবার ব্যারাকপুর যেতে হবে”। সেই কারণেই এত সকালে ভোট সেরে নেওয়া। ভোটের ফল প্রকাশ ৪ তারিখ হলেও, আজকের দিনটা যে তাঁর জন্য কতটা গুরুত্বপূর্ণ, তা তাঁর তৎপরতাতেই স্পষ্ট।

উল্লেখ্য, গতবারও ব্যারাকপুর থেকে জয় পেয়েছিলেন রাজ চক্রবর্তী। এবার সেই সাফল্য ধরে রাখতে পারবেন কিনা, সেটাই এখন দেখার। অন্যদিকে শুভশ্রীও শেষ কয়েকদিন ধরে রাজের প্রচারে সক্রিয় ছিলেন। ভোট দেওয়ার পর সোশ্যাল মিডিয়াতেও ‘জয় বাংলা’ বার্তা দিয়ে ছবি পোস্ট করেছেন অভিনেত্রী।